অদূরে অবস্থানকারী পরাশক্তি বছরের পর বছর তাকে হত্যা, ক্ষমতাচ্যুত ও একঘরে করতে চেয়েছে। বারবারই ব্যর্থ হয়েছে তারা। আইজেনহাওয়ার থেকে বিল ক্লিনটন। একের পর এক মার্কিন প্রেসিডেন্ট বসেছেন মার্কিন মসনদে। একের পর এক মার্কিন রাষ্ট্রপতি তাকে হত্যা, কিংবা উৎখাতের চেষ্টা করে গিয়েছেন। বার্লিন দেয়ালের পতন হয়েছে। সোভিয়েত ইউনিয়ন ভেঙে গেছে। কিন্তু তিনি মাথা নত করেননি। এভাবে প্রায় ছয় দশক গত হয়েছে। অবশেষে ফিদেল কাস্ত্রো জানালেন, তিনি অজর ও অক্ষয় নন!